Source: https://www.zlatemoravce.eu/vzn-c-7-2005-o-nakladani-s-komunalnymi-odpadmi-a-drobnymi-stavebnymi-odpadmi-2005-7-vzn/mid/299425/.html
Timestamp: 2019-07-22 09:59:07+00:00

Document:
Nahradené: 5-2004
Mestské zastupiteľstvo v Zlatých Moravciach, na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov, v súlade s ustanovením § 39 ods. 4 zákona NR SR č. 223/2001 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) sa uznieslo na tomto všeobecne záväznom nariadení (ďalej len „VZN“).
Účelom tohto nariadenia je stanoviť podrobnosti o spôsobe nakladania s komunálnymi odpadmi a drobným stavebnými odpadmi a elektroodpadmi z domácností (ďalej len „KO a DSO a EO“) na území mesta Zlaté Moravce, práva a povinnosti občanov, právnických osôb a fyzických osôb oprávnených na podnikanie z hľadiska odpadového hospodárstva, o spôsobe zberu a preprave KO, o spôsobe separovaného zberu jednotlivých zložiek KO, o spôsobe nakladania s DSO a EO z domácností, ako aj miesta určené na ukladanie týchto odpadov a na zneškodňovanie odapdov s cieľom zabezpečiť ochranu zdravých podmienok a zdravého spôsobu života a práce obyvateľov mesta, chrániť životné prostredie a čistotu v meste.
Toto VZN je záväzné pre celé katastrálne územie mesta Zlaté Moravce (k. ú. Zlaté Moravce, Prílepy , Hoňovce).
Odpadom je hnuteľná vec uvedená v prílohe č. 1 zákona o odpadoch , ktorej sa jej držiteľ zbavuje, chce sa jej zbaviť, alebo je v súlade so zákonom o odpadoch v znení neskorších predpisov alebo osobitným predpismi povinný sa jej zbaviť.
Pôvodca odpadu je každý, koho činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi pokiaľ ich výsledkom je zmena povahy alebo zloženia týchto odpadov.
Komunálne odpady sú odpady z domácností, vznikajúce na území mesta pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri
bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby – podnikateľa, za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácností, najmä garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v meste pri čistení verejných komunikácií a priestranstiev, ktoré sú majetkom mesta alebo v správe mesta, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych združení . Zoznam odpadov, ktoré tvoria komunálne odpady je uvedený v prílohe č. 1 tohto VZN, ktorá je jeho neoddeliteľnou súčasťou .
Zoznam odpadov , ktoré je povolené zneškodňovať na skládke komunálnych odpadov Zlaté Moravce, je uvedený v prílohe č.2 tohoto VZN, ktorá je jeho neoddeliteľnou súčasťou.
Drobné stavebné odpady sú odpady vznikajúce z bežných udržiavacích prác zabezpečovaných fyzickou osobou v množstve 1m3/osobu/rok, ktoré nepodliehajú stavebnému povoleniu, ani ohláseniu stavebnému úradu alebo pri stavebnej činnosti podliehajúcej povoleniu ako odpady označené v uvedenom povolení.
Nebezpečné odpady sú také odpady, ktoré majú jednu, alebo viac nebezpečných vlastností uvedených v prílohe č. 4 zákona o odpadoch a v prílohe č. 3 tohto nariadenia.
Elektroodpad z domácností je elektroodpad, ktorý pochádza z domácností fyzických osôb. Elektroodpad z obchodných, priemyselných, inštitucionálnych a iných zdrojov, ktorý je svojím zložením a množstvom podobný tomu je odpad, ktorý pochádza z domácností fyzických osôb.
Objemný odpad je komunálny odpad alebo drobný stavebný odpad, ktorý nie je možné pri jeho veľký rozmer uložiť do štandardnej zbernej nádoby, alebo jeho množstvo presahuje objem, ktorý je možné vyviesť štandardnou zbernou nádobou v rámci pravidelného zberu.
Nakladanie s odpadmi je zber odpadov, preprava odpadov, zhodnocovanie odpadov a zneškodňovanie odpadov vrátane starostlivosti o miesto zneškodňovania odpadov.
predchádzať vzniku odpadov a obmedzovať ich tvorbu najmä rozvojom technológií šetriacich prírodné zdroje, výrobou výrobkov, ktorá rovnako ako výsledné výrobky, čo možno najmenej zvyšuje množstvo odpadov a čo možno najviac znižuje znečisťovanie životného prostredia, vývojom vhodných metód zneškodňovania nebezpečných látok obsiahnutých v odpadoch určených na zhodnotenie,
zhodnocovať odpady ich recykláciou, opätovným použitím alebo inými procesmi umožňujúcimi získavanie druhotných surovín, ak nie je možný alebo účelný postup podľa písmena a) Čl. III. tohto VZN,
využívať odpady ako zdroj energie, ak nie je možný postup podľa písm. a) alebo b) Čl. III,
zneškodňovať odpady spôsobom neohrozujúcim zdravie ľudí a nepoškodzujúcim životné prostredie nad mieru ustanovenú zákonom, ak nie je možný alebo účelný postup podľa písmen a), b) alebo c).
Prevenciou chápeme opatrenia, ktoré sú zamerané na zníženie množstva komunálnych odpadov, drobných stavebných odpadov a elektroodpadov z domácností, ako aj materiálov a látok, ktoré sa v nich nachádzajú a ich škodlivých účinkov na životné prostredie.
Mesto Zlaté Moravce v rámci odpadového hospodárstva predchádza vzniku odpadov a obmedzuje ich tvorbu najmä realizáciou osvety o znižovaní vzniku odpadov – minimálne 1x ročne vydaním a distribúciou informačných materiálov právnickým a fyzickým osobám na území mesta.
na poskytnutie zbernej nádoby, resp. jej pomernej časti v množstve a druhu zodpovedajúcom zvolenému systému zberu,
na pravidelný odvoz zmesových komunálnych odpadov, využiteľných zložiek odpadov, podľa podmienok zvozu jednotlivých druhov odpadov,
ukladať objemový odpad 2x ročne do veľkoobjemových kontajnerov v súlade so spracovaným harmonogramom,
Každý je povinný nakladať s odpadmi alebo inak s nimi zaobchádzať v súlade so zákonom o odpadoch. Ten, komu vyplývajú z rozhodnutia vydaného na základe
zákona o odpadoch povinnosti, je povinný nakladať s odpadmi, alebo inak s nimi zaobchádzať aj v súlade s týmto rozhodnutím. Pri nakladaní s odpadmi alebo inom zaobchádzaní s nimi je každý povinný chrániť zdravie ľudí a životné prostredie.
Pri nakladaní s odpadmi sa odpady zaraďujú podľa Katalógu odpadov a sú uvedené v prílohe č. 1 uvedeného VZN.
zapojiť sa do zberu komunálneho odpadu a drobného stavebného odpadu na území mesta podľa tohto VZN,
triediť komunálny odpad a drobný stavebný odpad na jednotlivé zložky odpadu a zhromažďovať ukladaním do predpísaných zberných nádob, vriec,
ukladať komunálny odpad a drobný stavebný odpad do hmotnosti 5 kg do zberových nádob tak, aby bol obsah vysypateľný do zvozového vozidla bez potreby manuálneho vyprázdňovania,
nenapĺňať zberové nádoby stavebným odpadom, a tým poškodzovať nádobu, resp. znemožniť vývoz zberovým vozidlom,
neprekladať zberové nádoby z miesta určeného na vývoz, chrániť ich pred stratou, poškodzovaním. Stratu a poškodenie zabraňujúce ďalšej prevádzke je nutné nahlásiť oprávnenej osobe, alebo mestu,
zberové nádoby v individuálnej bytovej zástavbe uložiť tak, aby boli ľahko dostupné zberovej technike, nebránili pešej a cestnej doprave. Za ich umiestnenie zodpovedá platiteľ poplatku za odpad,
umožniť prístup kontrolným orgánom mesta na stanovište zberných nádob, poskytnúť mestu pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi,
platiť mestu miestny poplatok za komunálne odpady a drobné stavebné odpady,
zneškodňovanie kalu zo septikov sú pôvodcovia povinní zabezpečiť na vlastné náklady v súlade s platnými právnymi predpismi,
v zástavbe rodinných domov a chatových a záhradkárskych osadách zabezpečiť kompostovací zásobník,
v stravovacích prevádzkach trvalých i jednorázových (napr. stánkoch, kioskoch, bufetoch, záhradnom posedení, pojazdných predajniach a podobných zariadeniach) za účelom znižovania vzniku odpadov, uprednostňovať opakované používané riady a príbory.
zneškodniť odpad vypúšťaním alebo vhadzovaním do vodného recipientu a zneškodňovanie odpadov spôsobmi D4 a D7 prílohy č. 3 zákona o odpadoch,
zneškodňovať biologicky rozložiteľné odpady zo záhrad a z parkov, vrátane odpadu z cintorínov a z ďalšej zelene na pozemkoch právnických osôb, fyzických osôb a občianskych združení, ak sú súčasťou komunálneho odpadu.
Pôvodca odpadu, ktorý je právnickou osobou alebo fyzickou osobou - podnikateľom, a produkuje ročne viac než 500 kg nebezpečných odpadov a 10 ton ostatných odpadov, vypracúva vlastný program odpadového hospodárstva.
Povinnosť pôvodcu odpadu vypracovať program odpadového hospodárstva plní pre komunálne odpady ako aj pre drobné stavebné odpady mesto, na území ktorého tieto odpady vznikajú. Pôvodcovia odpadov, ktorí vypracúvajú program podľa zákona o odpadoch, sa môžu dohodnúť navzájom alebo spolu s mestom na vypracovaní spoločného programu.
Ak nie je ustanovené inak, náklady smerujúce k zneškodňovaniu odpadov a náklady na zneškodňovanie odpadov znáša držiteľ odpadu, pre ktorého sa zneškodňovanie odpadu vrátane zberu a úpravy odpadu vykonáva, ak takýto držiteľ odpadu nie je známy, znáša ich posledný známy držiteľ odpadu alebo výrobca, z ktorého výroby odpad pochádza.
Ak je držiteľ odpadu známy, ale nezdržiava sa na území Slovenskej republiky, zabezpečí zneškodnenie odpadu obvodný úrad životného prostredia (ObÚŽP), na území ktorého sa odpad nachádza, na náklady držiteľa odpadu.
Povinnosti vlastníka, správcu alebo nájomcu nehnuteľností
Ak vlastník, správca alebo nájomca nehnuteľností zistí, že na jeho nehnuteľnosť bol umiestnený odpad v rozpore so zákonom o odpadoch, je povinný to ohlásiť bezodkladne ObÚŽP a mestu, v územnom obvode ktorého sa nehnuteľnosť nachádza.
ObÚŽP na základe oznámenia, z vlastného podnetu alebo z podnetu iného orgánu štátnej správy alebo mesta požiada Policajný zbor o zistenie osoby zodpovednej za umiestnenie odpadu na nehnuteľnosti v rozpore s týmto zákonom o odpadoch , takto zistená osoba je povinná zabezpečiť zhodnotenie odpadu alebo zneškodnenie odpadu na vlastné náklady. Ak ide o komunálne odpady a drobné stavebné odpady, zistená osoba je povinná na vlastné náklady zabezpečiť ich zhodnotenie alebo zneškodnenie prostredníctvom Technických služieb mesta Zlaté Moravce.
Ak sa nezistí totožnosť osoby zodpovednej za umiestnenie odpadu na nehnuteľnosti v rozpore so zákonom o odpadoch, zabezpečí zhodnotenie alebo zneškodnenie odpadu na vlastné náklady príslušný obvodný úrad, ak ide o komunálne odpady a drobné stavebné odpady, zhodnotenie alebo zneškodnenie na vlastné náklady zabezpečí obec, na ktorej území boli tieto odpady umiestnené v rozpore so zákonom o odpadoch, týmto VZN.
Ak fyzická osoba , ktorá nie je podnikateľom nakladá alebo inak zaobchádza s inými ako komunálnymi odpadmi a drobnými stavebnými odpadmi, vzťahujú sa na ňu rovnako ustanovenia § 19 ods. 1 písm. b), f), k) a m) citovaného zákona a primerane ustanovenie ods. 1 písm. i) zákona o odpadoch .
Náklady na činnosti nakladania s komunálnymi odpadmi a drobnými stavebnými odpadmi hradí mesto z miestneho poplatku podľa osobitného predpisu okrem prípadov podľa § 18 ods. 7 alebo 9 zákona o odpadoch a okrem nákladov na systém oddeleného zberu elektroodpadu z domácností.
Zložka komunálnych odpadov je ich časť, ktorú je možné mechanicky oddeliť a zaradiť ako samostatný druh odpadu.
Za nakladanie s komunálnymi odpadmi a drobnými stavebnými odpadmi, ktoré vznikli na území mesta, zodpovedá mesto.
Pôvodca komunálnych odpadov a drobných stavebných odpadov je povinný nakladať alebo inak s nimi zaobchádzať v súlade s týmto VZN.
Zber, prepravu, zhodnocovanie a zneškodňovanie komunálnych odpadov a drobných stavebných odpadov na území mesta zabezpečujú Technické služby mesta Zlaté Moravce.
Mesto pre plnenie povinností podľa § 19 ods. 1 písm. g) a h) zákona o odpadoch je oprávnené požadovať od držiteľa komunálneho odpadu a drobného stavebného odpadu alebo od toho, kto nakladá s komunálnymi odpadmi alebo drobnými stavebnými odpadmi na území obce, potrebné informácie.
Množstvový zber je zber komunálnych odpadov a drobných stavebných odpadov, pri ktorom ich pôvodca platí poplatok ustanovený podľa osobitného zákona č. 544/1990 Zb. o miestnych poplatkoch v znení neskorších predpisov a VZN č. ......... o miestnych poplatkoch, ktorý je priamo úmerný množstvu týchto odpadov vyprodukovaných pôvodcom za daný čas.
Mesto na základe žiadosti zavedie množstvový zber u takej právnickej osoby alebo podnikateľa, ktorý preukáže, že
Zber, preprava a zneškodňovanie odpadu
Mesto Zlaté Moravce zavedením vhodného zberu odpadov :
zabezpečuje alebo umožňuje zber a prepravu komunálnych a drobných stavebných odpadov vznikajúcich na jej území za účelom ich zhodnotenia alebo zneškodnenia v súlade so zákonom o odpadoch prostredníctvom Technických služieb mesta Zlaté Moravce,
v rámci zavedeného systému zberu odpadov zabezpečuje zberné nádoby zodpovedajúce systému zberu komunálnych odpadov v meste prostredníctvom Technických služieb mesta Zlaté Moravce,
zabezpečuje priestor, kde môžu občania odovzdávať oddelené zložky komunálnych odpadov v rámci separovaného zberu – 1100 l kontajnery na sklo, papier, plasty, textil, železný šrot.
Mesto Zlaté Moravce zabezpečí v spolupráci s firmou Waste Recycling a.s., Továrenská 49, Zlaté Moravce zber a zhromažďovanie odpadov, kde budú môcť občania odovzdávať:
objemné odpady z domácností ,
oddelene vytriedené odpady z domácností s obsahom škodlivín,
elektroodpad z domácností.
Pôvodca komunálnych odpadov ukladá odpad len do zberných nádob zodpovedajúcich systému zberu odpadov v meste podľa prílohy č. 4 tohto VZN, ktorá je jeho neoddeliteľnou súčasťou.
Pôvodca komunálnych odpadov je povinný separovať z komunálnych odpadov zložky podľa prílohy č. 5 tohto VZN.
Počet a druh zberných nádob pre odvoz určí majiteľ alebo správca objektu po dohode s Technickými službami mesta Zlaté Moravce podľa očakávaného množstva a frekvencie jeho odvozu.
Ak mesto kontrolou vykonanou u pôvodcu, alebo držiteľa odpadu zistí , že vzhľadom na množstvo ním produkovaných odpadov počet zberných nádob nestačí, môže mu nariadiť obstaranie ďalšej zbernej nádoby.
Majitelia objektov alebo správcovia sú povinní určiť miesto pre zberné nádoby tak, aby bolo možné bez časových strát a zvláštnych ťažkostí vyprázdniť nádoby, ak nebolo Mestským úradom v Zlatých Moravciach stanovené inak.
Právnická alebo fyzická osoba – podnikateľ, musí mať zbernú nádobu – kontajner označený logom, alebo názvom firmy a cyklus vývozu musí byť v spolupráci s Technickými službami mesta Zlaté Moravce farebne odlíšený.
Pri zriaďovaní a projektovaní stanovíšť zberných nádob treba hlavne dbať na to, aby :
boli dodržané hygienické a estetické zábrany
vzdialenosť stanovišťa zberných nádob od miesta nakládky nebola, pokiaľ je
to možné, väčšia ako 10 m
bol k nim bezpečný a dostatočne priestranný prístup
boli na úrovni prístupovej komunikácie
zberné nádoby neboli umiestňované na chodníkoch, parkoviskách, vozovke
nádoby boli uložené na spevnenom podklade, prípadne chránené múrikom,
bol čo najmenej rušený vzhľad okolia
zberné nádoby neboli umiestnené priamo pod oknami budovy, alebo v blízkosti ihrísk
Za odpad umiestnený v zbernej nádobe je zodpovedný do doby odvozu majiteľ – správca objektu, obytného domu, prevádzky t.j. pôvodca odpadu .
Majiteľ alebo správca objektu je povinný postarať sa o to, aby boli odpady v zberných nádobách riadne pripravené na odvoz, t. j. aby :
a) boli riadnym spôsobom uložené v zberných nádobách
b) bol umožnený prístup k zberným nádobám
Domové odpady odvážajú Technické služby mesta Zlaté Moravce nasledovne :
IBV – 1 x týždenne
KBV- 2 x týždenne
Prevzatím odpadu na odvoz sa ich držiteľom stávajú Technických služieb mesta Zlaté Moravce.
Je zakázané iným organizáciám a súkromným osobám odvážať a premiestňovať zberné nádoby určené na pravidelný odvoz odpadov, vyprázdňovať ich, alebo akokoľvek s ich obsahom manipulovať, vyberať a prisvojovať si jeho časti, alebo umiestňovať domový dopad do iných, než k tomu určených nádob.
Systém zberu oddelene vytriedeného odpadu z domácnosti s obsahom škodlivín
Pôvodca odpadu je povinný v mieste vzniku odpadu oddelene zbierať zložky komunálneho odpadu s nebezpečnými vlastnosťami.
Držitelia oddelene vytriedeného odpadu z domácnosti s obsahom škodlivín odovzdajú po vytriedení jednotlivé zložky v zbernom mieste spoločnosti Waste Recycling, a.s., Továrenská 49, Zlaté Moravce (v prevádzkovom čase) .
Iné nakladanie s nebezpečným odpadom sa zakazuje, napr. vhadzovanie do zberných nádob.
Zber a odvoz objemných odpadov sa vykonáva veľkoobjemovými kontajnermi.
Pre tento účel Technické služby mesta Zlaté Moravce zabezpečia umiestnenie veľkoobjemových kontajnerov na vhodných miestach v meste, spôsob prepravy a zneškodnenie a intervaly vývozu (minimálne 2 x za rok).
Mestský úrad v Zlatých Moravciach zabezpečí informovanosť občanov v dostatočnom časovom predstihu o zbere objemného odpadu osobitným oznamom, pričom využije všetky možnosti informačného systému mesta.
Fyzické a právnické osoby si môžu objedať za úplatu odvoz odpadu vo veľkoobjemových kontajneroch v Technických službách mesta Zlaté Moravce v prípade rôznych drobných rekonštrukcií a búracích prác, prípadne tento odpad odviezť na skládku komunálnych odpadov na vlastné náklady.
Odvoz domových zariadení (kuchynských liniek, radiátorov a pod.), ktoré sú vymieňané v rámci údržby, rekonštrukcie alebo inej stavebnej činnosti je povinný zabezpečiť vykonávajúci subjekt ihneď po vykonaní demontáže.
Zakazuje sa ukladať objemný odpad vedľa nádob na pravidelný zber komunálnych odpadov, resp. iné miesta na verejnom priestranstve.
Pôvodca odpadu je povinný zabezpečiť jeho včasné odvezenie, po naplnení udržiavať v jeho okolí čistotu, ak sa nedohodne so správcom objektu, kde je kontajner
umiestnený inak. Keď pôvodca odpadu nezabezpečí čistotu na stanovištiach zberných nádob, urobia to Technické služby mesta na náklady pôvodcu odpadu.
Držitelia drobných stavebných odpadov sú povinní odpad prednostne vytriediť na jednotlivé zložky (druhy stavebného odpadu podľa katalógu odpadov: kovy, drevo, sklo, plasty...) a tieto účelne zhodnotiť.
Drobné stavebné odpady do 5 kg je možné ukladať do zberných nádob určených na komunálny odpad. Zneškodňovanie drobných stavebných odpadov s hmotnosťou viac ako 5 kg si môžu právnické alebo fyzické osoby objednať za úplatu vo veľkoobjemových kontajneroch.
Iné nakladanie s drobnými stavebnými odpadmi sa zakazuje, najmä vhadzovanie do zberných nádob určených pre iných účastníkov systému zberu komunálnych odpadov (nádoby pre bytové domy na verejne dostupných miestach a pod.)
Biologicky rozložiteľný odpad zo záhrad a z parkov (vrátane odpadu z cintorínov)
Každý pôvodca je povinný triediť biologicky rozložiteľný odpad zo záhrad a parkov (kat. č. 20 02 01, 20 02 02 a 20 02 03) oddelene od iných druhov odpadov, zložiek komunálnych odpadov a zabezpečiť jeho skompostovanie vo vlastných, alebo užívaných priestoroch a objektoch, alebo na vlastné náklady odviesť do mestom zriadenej kompostárne.
Zhromažďovanie a prepravu biologicky rozložiteľného odpadu zo záhradkárskych osád a záhrad sa zabezpečuje prostredníctvom veľkokapacitných kontajnerov minimálne 2x za rok počas jarného a jesenného upratovania, alebo priamym zberom do zberového vozidla.
Do veľkoobjemových kontajnerov na biologicky rozložiteľný odpad je možné dávať trávu, porezané konáre, lístie a zelené časti rastlín zbavené zeminy a pod.
Technické služby mesta Zlaté Moravce zabezpečia rozmiestnenie veľkokapacitných kontajnerov na zber odpadu zo záhradkárskych osád a záhrad a intervaly vývozu odpadu za účelom jeho zhodnotenia v mestom zriadenej kompostárni.
Je zakázané ukladať biologicky rozložiteľný odpad zo záhrad a parkov do zberných nádob na zmesový komunálny odpad, objemný odpad alebo ho ukladať na iné miesta, než určené, alebo ho spaľovať.
Vianočné stromčeky sa zhromažďujú pri stanovištiach 1100 l kontajnerov. Technické služby mesta Zlaté Moravce zabezpečujú ich postupné odvážanie.
Vlastníci (užívatelia) septikov sú povinní zabezpečiť zber, prepravu a zneškodňovanie kalov len u subjektov, ktoré majú na túto činnosť príslušné oprávnenie.
Vlastníci (užívatelia) septikov sú povinní zabezpečiť zber, prepravu a zneškodnenie kalov na vlastné náklady.
Miestom zneškodňovania týchto odpadov vznikajúcich na území mesta je čistiareň odpadových vôd v Zlatých Moravciach.
Vlastník (užívateľ) septiku je povinný viesť evidenciu o zbere kalov a po dobu 3 rokov uchovať doklad o zabezpečení vývozu kalu zo septiku oprávnenou osobou.
Výšku poplatku za komunálne a drobné stavebné odpady na území mesta Zlaté Moravce určuje všeobecne záväzné nariadenie mesta č. .............. o miestnych poplatkoch.
Mesto vo veciach správy odpadového hospodárstva :
a) prejednáva priestupky v odpadovom hospodárstve (§ 80 ods. 3 písm. a) zákona o odpadoch) a ukladá pokuty za priestupky,
b) poskytuje držiteľovi odpadu informácie o umiestnení a činnosti zariadení na nakladanie s odpadmi na území mesta.
a) zneškodní odpad alebo zhodnotí odpad v rozpore s § 18 ods. 3 písm. b) zákona o odpadoch a týmto VZN,
b) uloží odpad na iné miesto, než na miesto určené mestom v tomto VZN a v rozpore s § 18 ods. 3 písm. a) a § 39 ods. 5 písm. c) zákona o odpadoch,
c) nesplní oznamovaciu povinnosť podľa § 18 ods. 6 zákona o odpadoch a č. VII. ods. 1 tohto VZN,
d) neposkytne mestom požadované údaje podľa § 39 ods. 9 zákona o odpadoch a tohto VZN.
2) Za priestupok podľa odseku 1 písm. a) až d) možno uložiť pokutu do 5000 Sk.
3) Priestupky podľa odseku písm. a) až d) prejednáva mesto a výnosy z pokút uložených za priestupky sú príjmom rozpočtu mesta.
4) Na priestupky a ich prejednávanie sa vzťahujú všeobecné predpisy o prejednávaní priestupkov (zák. č. 372/1990 Zb. v znení neskorších zmien a doplnkov), ak tento zákon neustanovuje inak.
1) Primátorka mesta môže uložiť právnickej osobe pokutu do výšky 100 000,- Sk, ak právnická osoba poruší povinnosti vyplývajúce z tohoto všeobecne záväzného nariadenia mesta. Pokuta je príjmom mesta.
2) Pokutu možno uložiť do dvoch mesiacov odo dňa, kedy sa primátorka mesta dozvedela o tom, kto sa konania podľa odseku 1 dopustil, najneskôr však do jedného roka od konania opodstatňujúceho uloženie pokuty. Pri ukladaní pokút sa postupuje podľa všeobecných predpisov o správnom konaní.
1. Týmto VZN sa ruší v celom rozsahu VZN č. 5/2004
2. Toto VZN nadobúda účinnosť dňa 01. 01. 2006
Ing. Serafína Ostihoňová, v. r.
Príloha č. 1 k VZNm č. ..............
Zoznam komunálnych odpadov podľa vyhlášky MŽP SR č. 284/2001 Z.z., ktorou sa ustanovuje katalóg odpadov
20 KOMUNÁLNE ODPADY (ODPADY Z DOMÁCNOSTÍ A PODOBNÉ ODPADY Z OBCHODU, PRIEMYSLU A INŠTITÚCIÍ) VRÁTANE ICH ZLOŽIEK ZO SEPAROVANÉHO ZBERU
(OKREM 15 01 - OBALY (VRÁTANE ODPADOVÝCH OBALOV ZO SEPAROVANÉHO ZBERU KOMUNÁLNYCH ODPADOV)
20 01 34 batérie a akumulátory iné ako uvedené v 20 01 33 6) O
20 03 00 INÉ KOMUNÁLNE ODPADY
Príloha č. 2 k VZNm č. ..........
Zoznam komunálnych odpadov a drobných stavebných odpadov zneškodňovaných na Skládke komunálnych odpadov v Zlatých Moravciach
(podľa Rozhodnutia Okresného úradu v Zlatých Moravciach zo dňa 01.07.2003)
03 01 05 piliny, hobliny, odrezky, odpadové rezivo alebo drevotrieskové/drevovláknité dosky, dyhy iné ako uvedené v 03 01 04
15 01 09 obaly z textilu
17 01 03 obkladačky, klaždice, keramika
17 01 07 zmesy betónu, tehál, obkladačiek, dlaždíc a keramiky iné ako uvedené v 17 01 06
17 08 02 stavebné materiály na báze sadry
17 09 04 zmiešané odpady zo stavieb a demolácií iné ako uvedené v 17 09 01, 17 09 02, a 17 09 03
20 01 38 drevo
20 01 29 plasty
Príloha č. 3 k VZNm č. .................
podľa Prílohy č. 4 zákona NR SR č. 223/2001 Z.z. o odpadoch a o zmene a doplnení niektorých zákonov
- kvapalné látky a prípravky, ktorých bod vzplanutia je nižší ako 21 stupňov C (vrátane extrémne horľavých kvapalín), alebo
- látky a prípravky, ktoré sa môžu zohriať a v konečnom dôsledku vzplanúť pri styku so vzduchom pri teplote okolia bez akéhokoľvek pôsobenia energie, alebo
- tuhé látky a prípravky, ktoré môžu ľahko vzplanúť po krátkom styku zo zdrojom vznietenia a ktorých horenie alebo spaľovanie pokračuje po odstránení zdroja vznietenia, alebo
- plynné látky a prípravky, ktoré sú zápalné na vzduchu pri normálnom tlaku, alebo
H3-B Horľavosť: kvapalné látky a prípravky, ktorých bod vzplanutia sa rovná alebo je vyšší ako 21 stupňov C a rovná sa alebo je nižší ako 55 stupňov C.
Príloha č. 4 k VZN č. ...................
Zberné nádoby a interval ich zvozu
rodinné domy a obdobné domy do 10 osôb, najmenej 1 kus 110 l/120 l zbernej nádoby s intervalom odvozu minimálne 1 x za týždeň, PE vrecia na PET fľaše
bytové domy a ostatné budovy na bývanie nad 10 osôb najmenej 1 kus 1100 l zbernej nádoby s intervalom odvozu minimálne 1 x za týždeň,
bytové domy a ostatné budovy na bývanie pre 25 bytových jednotiek a viac ( 3 osoby na 1 bytovú jednotku) je najmenej 1 kus 1100 l kontajnera s intervalom odvozu minimálne 1 x za týždeň,
nehnuteľnosť vo vlastníctve, správe fyzickej osoby oprávnenej na podnikanie alebo právnickej osoby, pôsobiacich na území mesta – počet kontajnerov a interval odvozu sa upresní po dohode s Technickými službami mesta Zlaté Moravce na základe praktických skúseností s reálne produkovaným množstvom zmesového KO a mieru vytriedenia jeho zložiek,
záhrady a chaty v záhradkárskych a chatových osadách – počet 110 až 1100 l kontajnerov, prípadne 6,2 m3 veľkoobjemových kontajnerov, 3 m3 veľkoobjemových kontajnerov, 4,2 m3 veľkoobjemových kontajnerov a interval ich odvozu sa upresní po dohode s Technickými službami mesta Zlaté Moravce na základe praktických skúseností s reálne produkovaným množstvom zmesového KO a mieru vytriedenia jeho zložiek, minimálne v nasledujúcom rozsahu 1 kus 1100 l kontajnera s cyklom zberu najmenej 1 x za 14 dní, s možnou nižšou frekvenciou v zimnom období a vyššou frekvenciou v letnom období.
V individuálnych prípadoch pri preukázanom opakovanom nezaplnení objemu nádoby v intervaloch uvedených v tomto ustanovení je možné použiť nádoby menšieho objemu alebo interval odvozu predĺžiť aj nad lehotu uvedenú v tomto ustanovení.
Príloha č. 5 k VZN č. .......
Typ kontajnejra, označenie
Interval zvozu
(noviny, časopisy, knihy, katalógy bez tvrdých obalov, spisy, korešpondencia, zošity, kartónové obaly)
1 100 l kontajner s modrým vekom označený nápisom „PAPIER“
Podľa harmonogramu separovaného zberu
(neznečistené sklo napr. z nápojov, oleja, poháre zo zaváraním a ostatné sklené obaly, číre tabuľové sklo, rozbité poháre – všetko bez kovových a plastových uzáverov)
1 100 l kontajner so zeleným vekom označený nápisom „SKLO“
(čisté stlačené polyetyténtereftalátové - PET fľaše)
1 100 l kontajner so žltým vekom označený nápisom „PLASTY“
(železný šrot – neznečistené predmety zo železa rôznych veľkostí a tvarov do hmotnosti 70 kg, zbavené všetkých nekovových častí)
Veľkokapacitný kontajner alebo vyhradené miesto podľa potreby
Textil (neznečistený textil)
Vrecia na textil
(podľa vyhlášky MŽP SR č. 208/2005 Z.z. – chladničky, mrazničky, televízory, mikrovlnné rúry...)
Prevezme zamestnanec Waste Recycling alebo osobne odviesť do firmy Waste Recycling
(napr. tehly, keramika, sadrová stavebná hmota, drevo, kúsky betónu, kameňa, výkopová zemina)
odpadové olovené akumulátory
(štartovacie autobatérie z osobných motorových vozidiel)
drobná chémia
(odpad z domácností s obsahom škodlivín, napr. oleje, tuky, farby, lepidlá, rozpúšťadlá)
ortuťové žiarivky
(dlhé neónové trubice)
Prevezme zamestnanec Waste Recycling alebo osobne odniesť do firmy Waste Recycling
Odovzdať do ktorejkoľvek lekárne
(194.2 kB)VZN č. 7-2005 - o nakladaní s komunálnymi odpadmi a drobnými stavebnými odpadmi, účinné od 01. 01. 2006..pdf

References: § 6
 § 39
 § 19
 § 18
 § 19
 § 18
 § 18
 § 39
 § 18
 § 39